FK Modriča

FK Modriča jest nogometni klub iz Modriče, Bosna i Hercegovina. Osnovan je 1922. Takmiči se u Drugoj ligi Republike Srpske - Zapad.

 Historija 

Počeci bavljenja sportom u Modriči vezani su za fudbal i datiraju od 1921. Prvu fudbalsku loptu donio je iz Praga student Đoka Petrović. Fudbalski klub iz Modriče osnovan je 1922. Prvi fudbalski klub zvao se “Rogulj”, ali je ubrzo promijenio ime u “Zora”. U prvim godinama razvoja ovog sporta nisu postojala zvanična takmičenja - igrale su se samo prijateljske utakmice sa susjednim mjestima, a igrači su sami sebi nabavljali sportsku opremu. Prvu zvaničnu utakmicu “Zora” je odigrala sa svojim susjedima, fudbalerima “Bosanca” iz Bosanskog Šamca 1923, a rezultat je bio 2:2. Fudbalski klub “Zora” postojao je sve do 1927. kada su mu vlasti zabranile rad. Ubrzo se formira drugi klub pod imenom “Olimpija”, koji pod ovim imenom postoji sve do 1938, kada mijenja ime u fudbalski klub “Dobor”. Po izbijanju rata prestaju sve sportske aktivnosti, a tek po završetku rata, augusta 1945, formira se novi fudbalski klub pod imenom “Sloga”. Klub je mijenjao ime u “Napredak” sve dok konačno nije dobio ime “Modriča”. Najveći uspjesi kluba u nekadašnjoj Jugoslaviji su bili u sezoni 1968/69. godine, kada osvaja prvo mjesto i naslov amaterskog prvaka Bosne i Hercegovine, a drugo mjesto na takmičenju za amaterskog prvaka Jugoslavije. Dres fudbalskog kluba iz Modriče ispred ostalih nosili su i: Nikola Nikić, Goran Peleš, Slavko Cvijić, Dragan Voćkić, Rade Radulović, Slavko Mamuzić, Mustafa Ćoralić, Milorad Savkić, Mario Stanić

Sezona 2002/2003. u Prvoj ligi Republike Srpske bila je najuspješnija godina FK Modriča Maxima u poslijeratnom periodu. FK Modriča Maksima je u toj sezoni osvojila titulu prvaka Republike Srpske (prvo mjesto sa 68 bodova, sedam više od drugoplasirane Slavije iz Istočnog Sarajeva) i uspjeli da se plasiraju u Premijer ligu Bosne i Hercegovine. Šef stručnog štaba Modričana u to vrijeme je bio proslavljeni fudbaler Željezničara iz Sarajeva i Arisa iz Soluna, Nikola Nikić - Krba.

 Ulazak u Premijer ligu 
FK Modriča Maxima je u debitantskoj sezoni u Premijer ligi BiH ostvarila najveći uspjeh u historiji kluba. Modriča je trijumfom u Finalu Kupa Bosne i Hercegovine (savladali banjalučki Borac nakon jedanaesteraca) obezbijedili nastup u kvalifikacijama za Kup UEFA. Uspješna sezona krunisana je osvajanjem šestog mjesta u Premijer ligi Bosne i Hercegovine, što je ocijenjeno kao izuzetno dobar uspjeh sa obzirom da je to bila prva sezona Modričana u elitnom takmičenju BiH. Svi ovi uspjesi ostvareni su pod vođstvom Mitra Lukića.

U prvom kolu pretkvalifikacija Modriča Maxima je izvukla klub Santa Coloma iz Andore. Prva utakmica se odigrala u Andori i rezultat je bio: FC "Santa Coloma" - FK "Modriča Maxima" - 0:1. Prvi pogodak za Modriča Maximu u evropskim takmičenjima postigao je Sreten Vasić. Revanš je odigran u Ugljeviku na stadionu Rudara i rezultatom FK "Modriča Maxima" - FC "Santa Coloma" 3:0 (strijelci Duško Ljubičić, Zoran Novaković i Goran Pavić), Modriča Maxima je prošla u sljedeći krug.

U drugom pretkolu pretkvalifikacija za Kup UEFA Modriči je žrijeb podario ekipu Levskog iz Sofije. U prvoj utakmici u Sofiji, 12. augusta 2004, od samog početka sve je krenulo naopako za Modričane. Već u 5. minutu Sreten Vasić je postigao autogol za 0-1. 8 minuta kasnije već je bilo 0-2, Georgi Chilikov . Sve do 70. minute Modriča Maxime je imala zadovoljavajućih 0-2, a onda novi hendikep, Gvozden Zelinčević zaradio je crveni karton i tako su srušeni svi snovi za povoljan rezultat. Georgi Chilikov postigao je još dva gola za svoj het-trik, dok je Stanislav Eangelov postavio konačan rezultat, 5-0 za Levski.
mini|Bivši grb FK Modriče (u to doba još uvijek FK Modriča Maxima)
Revanš utakmica nije donijela puno novina u duelu Modriča Maxime i Levskog. Kao i protiv "Santa Colome" i ovu utakmicu su odigrali kao domaćini u Ugljeviku. FK Modriča se koliko toliko ravnopravno nosili u prvom dijelu kada je rezultat bio 0-0, a onda su Bugari igru preuzeli u svoje ruke i još jednom deklasirali Modričane, 0-3. Strijelci za Levski bili su Telkijski i Wagner dva puta. Time se završilo ovo kratko, ali značajno putovanje FK "Modriča Maxima" po fudbalskoj Evropi.

 Pad 
U sezoni 2007/08 Modriča ponovo uspjeva da osvoji titulu prvaka Bosne i Hercegovine, ali je u sljedećoj sezoni završila tek na 13. mjestu, da bi 2010. ispala u Prvu ligu RS. Sljedećih, Modriča više ne uspjeva osigurati povratak u Premijer ligu završavajući sezone srednjim učinkom, a 2014. klub je osvajanjem 12. mjesta ispao i iz Prve lige Republike Srpske.

U februaru 2018. došlo je do  velike promjene u klubu. Tadašnje rukovodstvo kluba odlučuje da zamjeni dotadašnji žuto-plavi grb sa logom kompanije Maxima iz Modriče srpskom trobojkom sa logom kompanije "Alfa" u sredini, koja je postala novi sponzor kluba. Međutim, Alfa je se već nakon pola godine ponovo povukla iz kluba, koji se od novembra 2018. takmiči kao FK Modriča.

 Stadion 
Klub svoje utakmice igra na stadionu „dr Milan Jelić“ koji od renoviranja 2007. prima 7.600 gledalaca. Na zapadnoj natkrivenoj tribini ima 1.500 sjedećih mesta. Prilikom renoviranja pored dva pomoćna terena napravljena su i dva mala terena sa vještačkom travom. U okviru objekta postavljeni su i reflektori, što omogućava odigravanje utakmica u večernjem terminu.

 Sastav tima u sezoni 2018/19 

 Trenutni sastav 
Posljednja izmjena: 15. 12. 2018

 Uspjesi 

Pobjednici Premijer lige BiH: 1
2007/08

Finalisti Kupa SFRJ: 1
1965/1966

Osvajači Kupa BiH: 1
2004/2005;

Osvajači Kupa RS: 2
2004/2005, 2006/2007.

 Evropski nastupi 
 Sezona Takmičenje Runda Klub Domaćin Gost2004/05.Kup UEFA1. kvalifikacijski krug Santa Coloma<center>3–0<center>1–02. kvalifikacijski krug Levski Sofija<center>0–3<center>0–52008/09.UEFA Liga prvaka1. kvalifikacijski krug Dinamo Tirana<center>2–1<center>2–02. kvalifikacijski krug AaB Fodbold<center>1–2<center>0–5

 Reference 

 Vanjski linkovi 
 FK Modriča na UEFA.com
 FK Modriča na transfermarkt.com

Modriča
Kategorija:Sport u Modriči
Modriča
*
Kategorija:1922. u Bosni i Hercegovini